laion/Wikipedia-Exotic huggingface dataset:
Telephantasm

Telephantasm הוא אלבום אוסף של להקת הגראנג' האמריקאית סאונדגארדן, שיצא בספטמבר 2010 בחברת A&M ו-Interscope. באלבום רצועות של הלהקה מהקמתה ב-1987 ועד הסינגל שיצא כחודש לפני האלבום, "Black Rain". האלבום הגיע למעמד אלבום פלטינה, יום אחד בלבד לאחר יציאתו, בהתבסס על מכירות שנעשו באריזה אחת עם משחק הווידאו "Guitar Hero: Warriors of Rock" (משחק וידאו מוזיקלי, חלק מסדרת המשחקים "גיטאר הירו"), ונמכר בסך הכול במעל למיליון עותקים. האוסף הופץ ב-28 בספטמבר 2010 על ידי הלייבל איי אנד אם רקורדס, בעקבות איחודה של הלהקה מוקדם יותר באותה השנה, לאחר 13 שנים שבהן הייתה לא פעילה (התפרקה ב-1997). האלבום כולל את הרצועה "Black Rain", שהוא שיר הלקוח מתוך הקלטות הלהקה לאלבום "Badmotorfinger", אלבום שלא יצא מעולם. השיר הופץ כסינגל חודש לפני יציאת האוסף והגיע למקום ה-44 במצעד "קנדה הוט 100" הקנדי ולמקום ה-96 במצעד "בילבורד הוט 100" האמריקאי (בנוסף הגיע למקום ה-14 במצעד שירי הרוק של בילבורד). חבר הלהקה קים ת'איל הסביר את שם האוסף "Telephantasm" כ"תעתוע מרחוק או רוח דמיונית מרוחקת, שלדעתי תהיה ייצוג הולם למה שיש בו - רטרוספקטיבה של הלהקה שלא הייתה פעילה מזה 13 שנים". הוא הוסיף שהרעיון לאלבום נלקח מפרויקט אחר שהלהקה עבדה עליו - ה-"B-Sides" - לאחר יציאת אלבום האוסף "A-Sides" ב-1997. הלהקה רצתה להוציא שירים מוכרים נוספים ולבסוף לא הוציאה את אלבום ה-"B-Sides". התקליטור הראשון הוא אלבום הלהקה בגרסת משחק של משחק הווידאו המוזיקלי "Guitar Hero: Warriors of Rock", כאשר "Black Rain" זמין בתקליטור וכל שאר הרצועות היו זמינות להורדה עם הוצאת המשחק. התקליטור השני כולל ספרון ביוגרפיה קצר על להקת סאונדגארדן, שכתב ג'ף גילברט, מכתב מקים ת'איל וקובץ קרדיטים. התקליטור השלישי הוא ויניל 12 אינץ' הכולל את שירי האלבום, ובנוסף קוד מפתח להורדת השירים באיכות 320 kbit/s בפורמט MP3, הנלקח ישירות מהוויניל. עטיפת האלבום כוללת יצירה של מאייר העטיפות ג'וש גרהאם, שמצייר את עטיפות האלבומים למוזיקאים שונים, בהם להקת הפוסט-מטאל האמריקאית "Neurosis". כל השירים נכתבו והולחנו על ידי כריס קורנל (למעט היכן שמצוין אחרת).  כל השירים נכתבו והולחנו על ידי כריס קורנל (למעט היכן שמצוין אחרת).  מאט קמרון – תופים כריס קורנל – שירה, גיטרת קצב קים ת'איל – גיטרות הירו ימאמוטו – בס (רצועות 1–2 בגרסת הסטנדרט; רצועות 1–7 בתקליטור 1 בגרסת הדלוקס) בן שפרד – בס (רצועות 3-12 בגרסת הסטנדרט; רצועות 9–12 בתקליטור 1 ורצועות 1–12 בתקליטור 2 בגרסת הדלוקס) ג'ייסון אברמן – בס (רצועה 8 בתקליטור 1 בגרסת הדלוקס) סקוט סנדקוויסט – תופים (רצועה 1 בתקליטור 1 בגרסת הדלוקס) מייקל ביינהורן, דרו קנולטה, טרי דייט, ג'ק אנדינו, אדם קספר, סאונדגארדן – הפקה בתקופות שונות ג'וש גרהאם – ציור עטיפה מידע על האלבום Telephantasm באתר MusicBrainz האלבום Telephantasm באתר Discogs
From Toni with Love... The Video Collection

From Toni with Love... The Video Collection (בעברית: מטוני באהבה... אוסף הווידאו) הוא אלבום וידאו של הזמרת טוני ברקסטון אשר יצא ב-20 בנובמבר 2001 על ידי לה-פייס רקורדס. האוסף מכיל את כל הקליפים של הזמרת אשר שוחררו מתחילת הקריירה שלה עד לצאת האלבום, בתוספת ארבע רמיקסים, שתי גרסאות אלטרנטיביות, שני קליפים שתורגמו לספרדית. בנוסף האלבום גם מכיל קטעי מאחורי הקלעים וקטעים אישיים מחייה של הזמרת. האלבום זכה להצלחה בברזיל אשר שם האלבום הגיע למעמד זהב עם מכירות של 15 אלף עותקים. בשאר העולם האלבום לא זכה להצלחה כאשר לא דורג באף מצעד או קיבל מעמד כלשהו בשום מדינה. "From Toni with Love... The Video Collection", במסד הנתונים הקולנועיים IMDb (באנגלית) "From Toni with Love... The Video Collection", באתר AllMovie (באנגלית) "From Toni with Love... The Video Collection", במסד הנתונים הקולנועיים KinoPoisk (ברוסית) From Toni with Love: The Video Collection (Video 2001) - IMDb, נבדק ב-2020-09-05
ענת דוידוב

ענת דוידוב (נולדה ב-30 באפריל 1954) היא עורכת, שדרנית רדיו וקריינית ישראלית. נולדה בתל אביב. למדה תיאטרון ומשחק באוניברסיטת תל אביב. שירתה בגלי צה"ל בשנות ה־70, ובתחילת שנות ה־90 עבדה תקופה קצרה בעריכת עמודים יומיים בעיתון חדשות. בשנת 1985 דיבבה במספר פרקים בודדים את המפקדת אקה, בסדרת הטלוויזיה המצליחה לילדים נילס הולגרסון, ששודרה בטלוויזיה החינוכית. בשנת 1993 הצטרפה דוידוב לקול ישראל, ערכה והגישה יומני חדשות ותוכניות ברדיו, בהם – "בחצי היום", "הכל דיבורים" ומהדורה מיוחדת של התוכנית "בחצי היום השישי", "סדר יום", כמו כן הגישה את "יומן השבוע", אחת מתוכניות הדגל של קול ישראל. בין השנים 2013–2015 הגישה את התוכנית הכלכלית היומית של רשת ב' – "צבע הכסף". בשנת 2015 פרשה מקול ישראל במסגרת גל הפרישה מרצון, כחלק מפירוקה של הרשות והקמת תאגיד השידור ציבורי. באותה השנה החלה לשדר ב-103fm את התוכנית הכלכלית "איפה הכסף". בנוסף הגישה כשנה תוכנית זוגית מידי בוקר עם ינון מגל. וכיום מגישה במקביל, תוכנית אקטואליה יומית מדי יום בין 7–9 עם אודי סגל. דוידוב היא גרושה ומתגוררת בתל אביב. בנה הוא אסף אבן צור, מוזיקאי ונגן ג'אז. בשנת 2018 חשפה בשידור ברדיו כי הייתה קורבן לאונס. ענת דוידוב, במיזם "אישים" לתיעוד היצירה הישראלית עמוד התוכנית "איפה הכסף" באתר 103fm עמוד התוכנית "גולן יוכפז וענת דוידוב" באתר 103fm רחלי מלק-בודה, ‏רדיו אקטיבים, בעיתון מקור ראשון, 16 במאי 2019 ענת דוידוב, ברשת החברתית פייסבוק ענת דוידוב, ברשת החברתית אקס (טוויטר) עוזי בנזימן, המגישה והעורכת ענת דוידוב נאלצה להיכנע לתכתיביהם של מנהלי רשות השידור, באתר העין השביעית, 28 באפריל 2012 אורן פרסיקו, אחד משידורי מגזין החדשות השבועי בוטל החודש, באתר העין השביעית, 1 בספטמבר 2013 כאן ב', פרידה מהמגישה ענת דוידוב, העורכת והכתבת יעל איילון, באתר soundcloud‏, 30 בספטמבר 2015 מיה מנע‏, ענת דוידוב פורשת מקול ישראל, באתר וואלה, 25 בספטמבר 2015 לי-אור אברבך, ‏עובדי רשות השידור: "אנחנו מסמנים את מה שיקרה לכולם", באתר גלובס, 3 באוגוסט 2015 אלכסנדר כץ, המחטף של רדיו ללא הפסקה: יגייס את צוות התכנית צבע הכסף׳ שפורש מרשת ב׳?, באתר אייס, 30 בספטמבר 2015 אלירן מלכי, ביהמ"ש אסר על 103FM להשתמש בשם "צבע הכסף" לתוכניתו הכלכלית, באתר כלכליסט, 19 בנובמבר 2015 103fm מציגה: תוכניות הבוקר החדשות, הודעה לעיתונות, אתר סקופר, 23 באפריל 2018 103FM, ‏ענת דוידוב חושפת בשידור: "נאנסתי על ידי אדם מוכר מאוד", באתר מעריב אונליין, 2 באוקטובר 2018
שהד עבוד

שהד עבוד (בערבית: شهد عبود; נולדה ב־14 באפריל 1995) היא כדורסלנית ישראלית, המשחקת בעמדת הקלעית בקבוצת הנשים של מכבי חיפה ושחקנית נבחרת ישראל בכדורסל נשים. עבוד נולדה וגדלה בנצרת לזוג הורים שחקנים ומאמני כדורסל. כילדה היא החלה לשחק כדורסל במכבי נצרת המקומית. בכיתה ח' עברה לשחק במחלקת הנערות של הפועל עמק יזרעאל. אחיה של עבוד, מונעם עבוד, משחק בקבוצת הכדורסל של מכבי חיפה. אחרי שסיימה כיתה י"ב יצאה עבוד ללמוד ולשחק במכללת ג'קסונוויל שם שיחקה במשך שנתיים. בשנתה האחרונה במכללה, כשחקנית חמישייה, קלעה 7.7 נקודות בממוצע למשחק. לאחר מכן עברה למכללת נורת'ווסטרן סטייט (דיוויז'ן 1) שם שיחקה שנתיים נוספות. בעונה האחרונה שלה קלעה בממוצע 8.4 נקודות וקלטה 3.2 ריבאונדים. עונת 2017/18 בקבוצת הפועל פתח תקווה הייתה עונתה הראשונה של עבוד בליגת העל. עבוד המשיכה בקבוצה לעונה נוספת אשר בשימשה כקפטנית הקבוצה. בעונת 2019/20 עברה לשחק בא.ס. רמת השרון. עבוד קלעה בממוצע 12.2 נקודות למשחק (שנייה מבין הישראליות) והיא נבחרה לישראלית המצטיינת של העונה ולחמישיית העונה במשאל מאמני הליגה. עקב משבר הקורונה הופסקה הליגה. לקראת עונת 2020/21 חתמה שהד במכבי חיפה. עבוד שיחקה בכל נבחרות ישראל הצעירות. ב־2010 וב־2011 השתתפה עם הנבחרת בטורנירי אליפות אירופה דרג ב' עד גיל 16 שנערכו במקדוניה וברומניה. כקפטנית בטורניר ברומניה קלעה 7.3 נקודות ולקחה 3.6 ריבואנדים למשחק. ב־2012 השתתפה עם הנבחרת בטורניר אליפות אירופה דרג ב' עד גיל 18 שנערך במקדוניה. בטורניר קלעה 5 נקודות ולקחה 4.4 ריבואנדים למשחק. ב־2013 השתתפה עם הנבחרת בטורניר אליפות אירופה דרג ב' עד גיל 18 שנערך בהונגריה. בטורניר קלעה 9.4 נקודות ולקחה 2.4 ריבואנדים למשחק. ב־2014 השתתפה עם הנבחרת בטורניר אליפות אירופה דרג ב' עד גיל 20 שנערך בבולגריה. החל משנת 2019 עבוד היא חלק מסגל נבחרת ישראל בכדורסל נשים. פרופיל השחקנית(הקישור אינו פעיל), באתר איגוד הכדורסל בישראל פרופיל השחקנית, באתר מנהלת ליגת העל לנשים בכדורסל רענן וייס, הכל דבש: שהד עבוד נכנסה לספרי ההיסטוריה, באתר ynet, 22 באוקטובר 2018 על נשים: מצטיינות העונה, באתר ספסל, ‏25 במרץ, 2020 ליאור ברטל, ‏יערה יצחקי: "זאת אליפות עם תחושה חמוצה, לא יצאנו לחגוג", באתר דבר העובדים בארץ ישראל, 26 במרץ 2020 ‏הסגל הישראלי הושלם: מכבי חיפה החתימה את שהד עבוד, באתר ספורט1, 10 ביוני 2020
יחסי בלגיה–גאנה

יחסי בלגיה–גאנה הם היחסים הדיפלומטיים הרשמיים בין ממלכת בלגיה לרפובליקת גאנה. בין שתי המדינות מתקיימים יחסים כלכליים וסחר גבוהים. בלגיה מסייעת לגאנה כלכלית וכספית. גאנה היא אחת מיצרניות הקקאו הגדולות בעולם, בעוד בלגיה ידועה בייצור השוקולד שלה שעשוי מקקאו מיובא. ב-2019 כמעט חצי מהייבוא של בלגיה מגאנה היה מוצרי מזון, שרובם היו פולי קקאו. לגאנה יש שגרירות רשמית בבריסל שבבלגיה. לבלגיה אין שגרירות רשמית בגאנה, אולם יש לה קונסוליה באקרה שבגאנה. אתר שגרירות גאנה בבלגיה (באנגלית) World Bank, Ghana : Cocoa Supply Chain Risk Assessment, 2013-01 (באנגלית) "Is Belgium still the capital of chocolate?". BBC News (באנגלית בריטית). 2012-12-21. נבדק ב-2023-12-12. Ghana - Belgian Foreign Trade Agency, www.abh-ace.be (בהולנדית) Embassy of Ghana to Brussels, Luxembourg and EU Honorary consulate in Accra (Ghana), אתר שגרירות בלגיה בחוף השנהב, ‏2023-09-11 (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
דורון בן-דוד

דורון בן־דוד (נולד ב־30 בספטמבר 1980) הוא שחקן ישראלי. בן-דוד נולד בתל אביב וגדל בשכונת רמת הנשיא בבת ים. יש לו שישה אחים למחצה מצד אביו. הוא למד בבית ספר תיכון "אורט מילטון בת ים״. הוא התגייס לקורס בודקי מעברים במחסום ארז ולאחר כשנה השתחרר מצה"ל. הוא החל לעבוד בצוותי בידור בבתי מלון באילת וטבריה. לאחר מכן למד משחק בבית הספר למשחק בית צבי. אחרי הלימודים יצא לאודישנים ושיחק בתפקידים משניים בהצגות ילדים, בתיאטרון פרינג' ובקולנוע. בשנת 2015 התחיל לגלם בסדרה "פאודה" את סטיב (הרצל פינטו), אחד מחברי יחידת המסתערבים, והמשיך לאורך ארבע העונות של הסדרה. בשנת 2016 החל לגלם את ערן שיקרצי בסדרה "מטומטמת", במשך שלוש עונות. באותה שנה שיחק בסרט "אבינו" בתפקיד רומנו בסדרה "פצועים בראש" בתפקיד דולב ציפורי ובסרט "רוח חדשה". בשנת 2017 שיחק בסדרה "נופלות על הרגליים" בתפקיד יניב. בשנת 2018 החל לשחק בסדרה "שרופים". באותה שנה גם השתתף בעונה הראשונה של נינג'ה ישראל VIP והגיע למקום השמיני. בשנת 2019 שיחק בסדרה "עיר מקלט" בתפקיד איתי; בשנת 2019 שיחק בסדרה "הנערים" בתפקיד יעקב אלבז. בשנת 2020 החל לשחק בסדרה "מנאייכ" את בלש המשטרה אופיר לייבוביץ' בשנת 2021 שיחק בעונה השנייה של "מקיף מילאנו" את אביה של מיקה צור. באותה שנה, בן-דוד השתתף גם בעונה השנייה של "מלכות". בשנת 2022 שיחק את אמיר בסדרה "שעת אפס" ששודרה בכאן 11. באותה שנה שיחק גם דמות אחרת ששמה אמיר בסדרה "ירושלים" ב-HOT. בשנת 2023 הוא התחרה בעונה השנייה של תוכנית המציאות "רוקדים עם כוכבים" בקשת 12 והודח בהדחה השלוש עשרה. בן דוד השתתף בסרטון של מכבי תל אביב בתור נהג משאית שחוטף את השחקן החדש של מכבי תל אביב ומביא אותו לאצטדיון בלומפילד. בן דוד גר בחולון, נשוי למיטל ואב לשלושה. מדיה וקבצים בנושא דורון בן-דוד בוויקישיתוף דורון בן-דוד, ברשת החברתית פייסבוק דורון בן-דוד, ברשת החברתית אינסטגרם דורון בן-דוד, במסד הנתונים הקולנועיים IMDb (באנגלית) פרופיל באתר סוכנות לביאה הון מור דיעי חנני, החולוני שכובש את המסך: "הילדים עוד לא ראו את 'מטומטמת'", השקמה חולון, 15 בדצמבר 2017 יואב בירנברג, סינדרלה עם זיפים, באתר ynet, 2 באוקטובר 2019 סמדר שילוני, "חשבתי שכולם צריכים טיפול ואני בסדר - עד שבגיל 40 הגיע התקף חרדה", באתר ynet, 7 בינואר 2022 שי פוגלמן, "ביום הולדת 40 חוויתי התקף חרדה ראשון. הכל נאגר עד שקרסתי ברגע", באתר הארץ, 22 בדצמבר 2022 אפרת וכטל, ‏פתאום אתה הולך בבית ובא לך לשבור דברים. זאת פצצה לפרצוף, באתר ‏מאקו‏, 18 בינואר 2024 ניר יהב‏, "פאודה שינתה את חיי. אנשים בפינות נידחות בחו"ל זיהו אותי. הייתי בשוק", באתר וואלה, 5 בספטמבר 2024 מור דיעי חנני, החולוני שכובש את המסך: "הילדים עוד לא ראו את 'מטומטמת'", השקמה חולון, 15 בדצמבר 2017 יא-אללה, כוכב "פאודה" מתחבר לריטה ומלי לוי, באתר וואלה, 9 באוגוסט 2020 רוקדים עם כוכבים בליהוק נוצץ: כוכב פאודה מצטרף לעונה, באתר אייס, 9 בפברואר 2023 בר זגה, דורון בן דוד: "אני חושב שהחברים מ'פאודה' יאכלו את הכובע", במדור "פנאי פלוס" באתר ynet‏, 28 במאי 2023 דורון בן דוד וג'ניה ליבמן הודחו מ"רוקדים עם כוכבים", באתר ‏מאקו‏, 2 באוגוסט 2023
לוסינואוסטרובסקי

נפת לוסינואוסטרובסקי (ברוסית: Лосиноостровский район) היא נפה של המחוז הצפון-מזרחי של העיר הפדרלית מוסקבה, שברוסיה. שטחה 5.54 קמ"ר ואוכלוסייתה מונה 83,046 תושבים (2020). בנפה ישנם מוסדות רפואיים גדולים (שני בתי הבראה, האחד מיועד לילדים, השני הוא בית הבראה סבטלנה; בית חולים לוותיקי מלחמה עם בית חולים ומרכז ייעוץ ואבחון; בית חולים ליולדות). שלוש קופות חולים. ישנם כמה גנים ופארקים, כאשר הגדול שבהם הוא פארק בבריכת דז'אמגרובסקי, אשר הוקם באתר מחצבה בחול בשנות השישים כתוצאה מהקמת סכר בנחל איצ'קה. מבחינת השטח, בריכת דז'אמגרובסקי היא אחת הגדולות במוסקבה. בריכת דז'אמגרובסקי (רו') קולנוע ואולם קונצרטים "אוריון" קולנוע "ארקטיקה" פארק טורפיאנקה (רו') פארק באבושקינסקי (רו') בית העלמין פרלובסקויה (רו') בתחנת הרכבת לוסינואוסטרובסקאיה צולמו סצינות מהסרטים "תחנה לשניים" (אנ'), "רומן בעבודה" ו"מקום המפגש אינו ניתן לשינוי". מדיה וקבצים בנושא לוסינואוסטרובסקי בוויקישיתוף אתר האינטרנט הרשמי של לוסינואוסטרובסקי ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
נועם קלינשטיין

נועם קלינשטיין (נולדה ב-2 בפברואר 2001) היא זמרת, שחקנית ומדבבת ישראלית. קלינשטיין היא בתם של הזמרים ריטה ורמי קלינשטיין, ואחותה הצעירה של משי קלינשטיין. בת דודתה היא השחקנית לירז צ'רכי. קלינשטיין מנגנת פסנתר קלאסי מילדות, ובגיל 13 החלה לכתוב מוזיקה וטקסטים. את לימודי התיכון עשתה קלינשטיין בתיכון אלון ברמת השרון במגמת מוזיקה. באוקטובר 2019 התגייסה לצה"ל, ושירתה בלהקה הצבאית "הפרויקט של אלתרמן" של חיל חינוך. בשנת 2009, בגיל 8, דיבבה בסרט "גיבורים קטנטנים" את מימי. עוד באותה השנה, דיבבה בסדרת הטלוויזיה "קאיו", לצד אחותה משי. בשנת 2010 דיבבה בסדרת הטלוויזיה "מספרי משימה" תפקידים שונים. בשנת 2015 דיבבה בסדרת הטלוויזיה "ד"ר מכנסי ממד" את אמנדה. בשנת 2016 דיבבה את זואי בסרט "ברבי דרימטופיה". בשנת 2018 דיבבה בסדרת הטלוויזיה "וטרינרים צעירים". עוד באותה השנה, דיבבה בסדרות הטלוויזיה "הפסקת עשר" ו"טרולים: ממשיכים לרקוד!". בשנת 2019 השתתפה במחזמר "כמו גדולים", לסירוגין עם כיתריה. בשנת 2021 השתתפה במחזמר "הכבש השישה עשר" בתיאטרון הבימה, בתפקיד הילדה הקטנה בחבורה. באותה שנה, השתתפה בצילום הסרט "כולם מחכים רק לי" על פי התסריט של אבי עמר. בשנת 2023 החלה לשחק את רווי (רויטל) בסדרת הטלוויזיה "זיגי", והשתתפה במחזמר "בלוז לחופש הגדול" המבוסס על הסרט עם אותו שם, ביחד עם חני נחמיאס, דור הררי, טל גרושקה ועוד. במרץ 2019 הוציאה את הסינגל הראשון שלה, "הנה הוא חוזר", אותו כתבה והלחינה. בשנת 2022 יצא אלבום הבכורה שלה הנושא את שמה, בהוצאת נענע דיסק. קליינשטיין כתבה את כל השירים והופקו יחד עם עילי סער. בשנת 2023 הוציאה יחד עם עילי בוטנר את שיר הנושא של המחזמר "בלוז לחופש הגדול", ושמו "אם היה לנו זמן". ב-8 ביולי 2024 הוציאה את הסינגל ״אירוניה״, וב-19 בספטמבר את הסינגל "פאניקה", שניהם מתוך אלבומה השני, העתיד לצאת בהמשך השנה. ב-1 באוקטובר של אותה השנה, הוציאה את השיר "שיר לאדיר", לזכרו של אדיר מסיקה אשר נרצח בשבעה באוקטובר. את המילים כתבה קלינשטיין יחד עם יולי רייטר, בת זוגו של אדיר. 2022: נועם קלינשטיין מדיה וקבצים בנושא נועם קלינשטיין בוויקישיתוף נועם קלינשטיין, ברשת החברתית פייסבוק נועם קלינשטיין, ברשת החברתית אינסטגרם נועם קלינשטיין, ברשת החברתית טיקטוק נועם קלינשטיין, במיזם "אישים" לתיעוד היצירה הישראלית נועם קלינשטיין, באתר אפל מיוזיק (באנגלית) רז שכניק, הנועם החדשה, באתר ynet, 2 ביולי 2019 מאיה כהן, השכול שפגע קרוב, התפקיד המפתיע במחזמר והאהבה החדשה: נועם קלינשטיין נחשפת, באתר ישראל היום, 1 בפברואר 2024 דור שכניק, נועם קלינשטיין: "בא לי גם להיות בת 23, ולא רק לשבת ליד פסנתר ולשיר שירים עצובים", באתר פרוגי, 13 ביולי 2024 אפרת וכטל, ‏אנשים בוחרים בשיר שלי כדי להיכנס איתו לחופה. מה עוד אני יכולה לרצות, באתר ‏מאקו‏, 22 באוגוסט 2024 יואב בירנברג, בדרכי נועם, באתר "ידיעות אחרונות", 20 באוקטובר 2021 נועה רחמים, ‏הלהקה גרסת 2019: אלו הזמרים שהתגייסו היום ללהקות הצבאיות, באתר מעריב אונליין, 31 באוקטובר 2019 בזכות אריק איינשטיין: הבת של ריטה ורמי קלינשטיין מקבלת תפקיד ראשון, באתר "סרוגים", 19 באוגוסט 2019 השכול שפגע קרוב, התפקיד המפתיע במחזמר והאהבה החדשה: נועם קלינשטיין נחשפת, באתר www.israelhayom.co.il הכישרון נשאר במשפחה: קבלו את השיר הראשון של נועם קלינשטיין, באתר וואלה, 18 במרץ 2019
בלה רייקי

בלה רייקי (במקור רייך, בהונגרית: Rajki Béla; בודפשט, 2 בפברואר 1909 – בודפשט, 20 ביולי 2000) היה שחיין יהודי-הונגרי, שחקן כדורמים, מאמן רב אמן, מנהל ספורט. רייקי שנולד במשפחה יהודית החל לשחות בקבוצת "הלאומי SC" ב-1925 ואז עבר לכדורמים. בהמשך הפך לשחקן כדורמים במועדון הספורט בשם BSzKRt SE (Budapest Székesfővárosi Közlekedési Részvénytársaság) שפירושו בהונגרית "חברת המניות של תחבורת הבירה בודפשט" וביטאו אותו בֶּסְקַארְט, שם עבד כמאמן כבר ב-1929. בשנת 1936 מונה למאמן הראשי של מועדון הספורט של בסקארט, אחר כך מונה ראש המחלקה ומנהל בריכת השחייה. בתקופת השואה אין מידע עליו. בשנת 1945 שימש כסגן נשיא המועדון, ובשנת 1946 התמנה למאמן הלאומי של נבחרת השחייה ההונגרית. בשנת 1948 מונה למנהל "בריכת השחייה הלאומית לספורט", ובשנת 1950 למאמן הלאומי של נבחרת הכדורמים ההונגרית. תחת הנהגתו, נבחרת הכדורמים זכתה במדליית זהב אולימפית באולימפיאדת הלסינקי (1952). בשנת 1954 עזב את שלוש המשרות, אך שנתיים לאחר מכן אימן שוב את נבחרת הכדורמים, כשהקבוצה הגנה בהצלחה על תוארה ועל מדליית הזהב האולימפית שלה באולימפיאדת מלבורן (1956). בשנת 1958 הוחלף על ידי תלמידו, דז'ה למהניי. לאחר הפוגה ארוכה, מונה שוב למאמן הנבחרת בשנת 1969, הוא זכה איתה במדליית כסף באולימפיאדת מינכן (1972). עוזריו היו שני תלמידיו לשעבר, דז'ה דיארמטי וג'רג' קרפאטי. את קריירת האימון שלו הוא סיים אחרי אולימפיאדת מינכן. במהלך אימוניו זכה גם בשתי אליפויות אירופה עם הנבחרת. בנוסף לחברות בדירקטוריון של "בריכת השחייה הלאומית לספורט", רייקי השתתף במספר ארגוני ספורט מקומיים ובינלאומיים. בשנת 1954 נבחר לסגן נשיא ליגת השחייה האירופית (LEN) ואז בשנת 1958 לנשיאותו, אותה החזיק עד 1962. בשנת 1958 ובשנת 1960 מונה לחבר המועצה ההונגרית לחינוך גופני וספורט (MTST). הוא גם נבחר לסגן נשיא פדרציית השחייה הבינלאומית (FINA) בשנת 1960 ובשנת 1961 התמנה ליו"ר הגוף שהגדיר את תקנוני הכדורמים של FINA. במהלך שלוש שנות פעילותו הניח את היסודות לכללי התחרות של משחק הכדורמים המודרני. בנוסף לפעילות הניהולית, הוא יצר כמה סרטים חינוכיים וספרי לימוד שקשורים לשחייה ולכדורמים. טכניקת השחייה התחרותית (1955) משחק כדורמים (1958) ללמד לשחות, ללמוד לשחות (1978) כדורמים מודרני (עם רז'ה גלוב, 1985) האנטומיה של כללי הכדורמים (1985) מדליית כסף של רפובליקת הונגריה (1949) מדליית כסף של הרפובליקה העממית ההונגרית (1951) מדליית זהב של הספורט (1955) פרס מורשת הונגריה (1998) ביוגרפיה קצרה באתר קטאצה https://web.archive.org/web/20070427233212/http://www.jewishsports.net/biopages/BelaRajki-Reich.htm היכל התהילה Jewish Post The Technique of Competitive Swimming Teaching to Swim, Learning to Swim
יולנדה ונטורה

יולנדה ונטורה (בספרדית: Yolanda Ventura Román; נולדה ב-21 באוקטובר 1968, ברצלונה) היא זמרת ושחקנית ספרדייה-מקסיקנית. יולנדה ונטורה נולדה בברצלונה. לאחר שהתפרסמה הודעה שחברת תקליטים מחפשת בנות שיודעות לשיר ולשחק היא הגיע לבדיקות קבלה ותוך מספר חודשים החלה להופיע בלהקת "פרצ'יז". הלהקה זכתה להצלחה גדולה בספרד ואמריקה הלטינית. עד לתחילת שנות ה-80 של המאה ה-20 היא הקליטה חמישה אלבומים וצולמו שבעה סרטים. בתחילת שנות ה-90 של המאה ה-20 יולנדה ונטורה הגיעה למקסיקו והתקבלה לצוות של טלוויסה. בהיותה במקסיקו היא השתתפה בטלנובלות רבות של החברה, ביניהם "אמי - הילדה עם הילקוט הכחול". על משחקה בטלוויזיה היא הייתה מועמדת למספר פרסים אך זכתה רק בשנת 2007. בשנת 2012 השתתפה בטלנובלה המקסיקנית "האומץ לאהוב" בתפקיד פיאדד מרטינז. בשנים 2021-2022 שיחקה את אחת הדמויות הראשיות בטלנובלה המקסיקנית "S.O.S me estoy enamorando" בדמותה של אלסה פרננדז. בשנת 2022 שיחקה באחד מפרקי הסדרה המקסיקנית "Mujeres asesinas". בשנת 2023 שיחקה את אחת הדמויות הראשיות בטלנובלה "Pienso en ti" בתור דניאלה, לצדם של דוד ספדה ודולסה מריה. יולנדה ונטורה הייתה נשואה לבמאי ושחקן מקסיקני ולזוג נול ילד, אך בשנת 2010 הם התגרשו. יולנדה ונטורה, במסד הנתונים הקולנועיים IMDb (באנגלית) יולנדה ונטורה, באתר Discogs (באנגלית)
בגובוי

נפת בְּגוֹבוֹי (ברוסית: Район Беговой) היא נפה במחוז הצפוני של העיר הפדרלית מוסקבה שברוסיה. שטחה הוא 5.56 קמ"ר[דרושה הבהרה] ואוכלוסייתו מונה 42,908 תושבים (2020). בשטח הנפה נמצאים מפעלים מתחום תעשייתית כלי תעופה. היפודרום מרכזי של מוסקבה (אנ') בית החולים הקליני על שם בוטקין מלון סובטסקאיה (אנ') ותיאטרון "רומן" (אנ') (ממוקמים באותו בניין) Alcon Tower מקדש אם-האלוהים אייקון "שמחה ונחמה" בית הספר הממלכתי לאומנויות הקרקס והאסטרדה מתחם מגורים "סובוטה" מדיה וקבצים בנושא בגובוי בוויקישיתוף אתר האינטרנט הרשמי של בגובוי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
Live on I-5

Live on I-5 הוא אלבום הופעה של להקת הגראנג' האמריקאית סאונדגארדן, שיצא ב-22 במרץ 2011 בחברת A&M. האלבום הוא קובץ ביצועים של הלהקה מהופעותיה במהלך סיבוב ההופעות בחוף המערבי של אמריקה בין התאריכים 30 בנובמבר ל-18 בדצמבר 1996. האלבום הוא למעשה אלבום ההופעה הראשון של הלהקה והיא הודיעה על עצם יציאתו ב-13 בינואר 2011 (כחודשיים לפני יציאתו). שם האלבום מגיע מכביש 5 ("Interstate 5") שהוא הכביש הבין מדינתי המשתרע לאורך החוף הפסיפיי בארצות הברית עליו נסעה הלהקה במהלך סיבוב הופעות זה. הלהקה שכרה את אדם קספר שיבצע את הקלטות ועריכות הדרושות להפקת האלבום. הלהקה תכננה לשחרר את האלבום מיד לאחר סיום סיבוב ההופעות, אך היא התפרקה עוד לפני שהצליחה לשחרר אותו, וההקלטות נשארו ב-"Studio X" (אז נקרא "Bad Animals Studio"). גרסה בהופעה חיה של השיר "Blow Up the Outside World" שוחררה בפורמט Mp3 ב-256 ביט להורדה למי שהזמין מראש את האלבום מאתר האינטרנט של הלהקה. כל השירים נכתבו והולחנו על ידי כריס קורנל (למעט היכן שמצוין אחרת).  הערות רצועות 1–3, 5, 8-9, 15 ו-18 הוקלטו ב-30 בנובמבר 1996 בפארק דל-מאר, בדל מאר, קליפורניה רצועות 4, 10 ו-14 הוקלטו ב-18 בדצמבר 1996, ב"מרסר ארנה", סיאטל, וושינגטון רצועה 6 הוקלטה ב-7 בדצמבר 1996 ב"Pacific National Exhibition Forum", ונקובר, בריטיש קולומביה, קנדה רצועה 7 הוקלטה ב-8 בדצמבר 1996 ב"Salem Armory", סיילם, אורגון רצועות 11–13 ו-17 הוקלטו ב-5 בדצמבר 1996 במרכז הכנסים ע"ש הנרי קיסינג'ר באוקלנד, קליפורניה רצועה 16 הוקלטה ב-17 בדצמבר 1996 ב"מרסר ארנה", סיאטל, וושינגטון מאט קמרון – תופים כריס קורנל – שירה, גיטרת קצב קים ת'איל – גיטרות בן שפרד – בס, קולות רקע מידע על האלבום Live on I-5 באתר MusicBrainz מידע על האלבום Live on I-5 באתר AllMusic
מסתובב

"מסתובב" הוא סינגל של אביב גפן ומתי כספי שיצא לאור בשנת 2014, ונכלל באלבום סדקים של אביב גפן. השיר נכתב והולחן על ידי גפן, והופק על ידי יועד נבו. השיר, שכונה באתר ynet "שיר נדודים ישראלי ושמח", יצא לאור בתקופת מבצע צוק איתן. גפן וכספי תהו בתחילה אם זהו הזמן הנכון להוציא שיר שכזה, ולבסוף החליטו השניים כן להוציא את השיר בזמן המבצע, והוא יצא לאור ב-19 באוגוסט 2014. השילוב בין גפן וכספי, שיתוף פעולה של שני זמרים שביניהם הבדלי גיל וסגנון, הוגדר על ידי כספי כ"לא שגרתי", אך הוא אמר גם שהדבר לא היה מאתגר עבורו: אין לי בעיה להתחבר לכל עולם מוזיקלי שאני אוהב, ומכאן זה היה הכי קל בעולם. אנחנו אמנם שונים אבל יש לנו אמירה משותפת. השיר הזה צריך להביא את האישיות המוזיקלית של כל אחד מאיתנו בפני עצמה מבלי שאף אחד יוותר עליה. ואז נוצר החיבור הבין אישי הזה. הסיבה שנכנסתי לעניין הזה היא כי אני מאוד אוהב את ההרמוניות ואני אוהב כמובן את המילים של אביב. אני פשוט מאוד מעריך אותו, כך שפשוט זרמתי עם התחושה הטבעית מבחינת גפן, למרות שהוא וכספי עבדו יחד כמה וכמה פעמים קודם לכן, עכשיו מדובר ב"דבר האמיתי"- דואט עם כספי. גפן גם פרסם פוסט בפייסבוק בו כתב כי רצה לעבוד עמו במשך שנים. בריאיון עם כספי ל-ynet הוסיף גפן: אני על מתי כספי בערך מ-1995, מאז מנסה לעבוד איתו. זה שיתוף פעולה אמיתי. זה שיר שלי שיש לי כבר המון זמן, שנים. אם שלום חנוך הוא הסינגר-סונגרייטר הראשון בישראל, אז מתי כספי הוא המוזיקאי הגדול מכולם. הוא ממש בספרה אחרת ויסכימו איתי כולם, הוא באמת גאון. כילד וכנער תמיד הסתכלתי מלמטה על אלבומי המופת שלו, והחוויה שלי ואיתו באולפן באמת היתה מצמררת. כי שיר זה דבר שנשאר, הופעה ואירוח זה משהו אחר. אני מקווה שבאוקטובר שיתוף הפעולה הזה יגובה באירוח שלו בהופעה שלי בקיסריה השיר עוסק בנדודים במסגרת חיפוש עצמי של הדובר. באתר וואלה! NEWS נכתב כי השיר הוא "שיתוף פעולה חיוור" ושחלקו של מתי כספי בשיר הוא "טקסט תמוה שלא מתאים לו על מסיבות". יוסי חרסונסקי מצידו גם לא החמיא וכתב דברי ביקורת על השיר. חרסונסקי טען כי הסיבה לחיפוש העצמי בשיר אינה ברורה. כמו כן, הוא התייחס לשיר כשיר מיינסטרים. מבחינת ז'אנר, שייך חרסונסקי את גפן לז'אנר הפופ. באשר לשיתוף הפעולה עם כספי, סבר חרסונסקי ששיתוף הפעולה בין השניים הוא כנראה מתוך "מחווה מקצועית" כיוון שכספי, לטענתו, לא מוסיף ערך מוסף לדואט. מילות השיר, באתר שירונט לדף השיר באתר הספרייה הלאומית אביב גפן ומתי כספי משתפים פעולה. האזינו, באתר וואלה, 19 באוגוסט 2014 עמי פרידמן, אביב גפן: "מתי כספי הוא גאון", באתר ynet, 19 באוגוסט 2014 עמי פרידמן, אביב גפן: "מתי כספי הוא גאון", באתר ynet, 19 באוגוסט 2014 מסתובב: אביב גפן ומתי כספי. מתוך האתר של יוסי חרסונסקי נדב מנוחין‏, קשוב מאוד 63: אביב גפן נופל ברשת של עצמו, באתר וואלה, 16 בספטמבר 2014 מסתובב, באתר "פזמונט" המצעד השבועי 30.10.2014, מתוך אתר גלגלצ